section_heading: 1993.
paragraph_text: U proljeće 1993. godine u cijeloj Lašvanskoj dolini sukobi HVO-a i Armije BiH postaju sve češći i oštriji. Sredinom travnja 1993. godine u njima je poginulo devet, teško ranjeno također devet vojnika HVO-a, a lakše 41. Potpuno su uništene i izgorjele tri stambene zgrade, medu njima i zapovjedništvo općinskog stožera HVO-a, centra veza i oprema radija. Armija BiH, 13. travnja 1993. godine, otela je tri hrvatska časnika i vozača brigade "Stjepan Tomašević". Što je dodatno zaoštrilo odnose između HVO-a i Armije BiH. Poduzeće "Bratstvo", 14. travnja 1993. godine, prekida rad, jer se nije znalo kamo su odvedeni zarobljenici i što će s njima biti.